stanford-oval/wikipedia huggingface dataset:
ศรีราชา วงศารยางกูร
การศึกษา

ศาสตราจารย์ ศรีราชา วงศารยางกูร หรือ ศ.ดร.ศรีราชา วงศารยางกูร สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรี ครุศาสตรบัณฑิต (เกียรตินิยมอันดับสอง) จากคณะครุศาสตร์ จุฬาลงกรณ์มหาวิทยาลัย และนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ จากนั้นจึงได้ศึกษาต่อในระดับปริญญาโท และระดับปริญญาเอกจนสำเร็จการศึกษา ด้านกฎหมาย จากมหาวิทยาลัยทูเลน ประเทศสหรัฐอเมริกา
การทำงาน

ศ.ศรีราชา วงศารยางกูร เริ่มรับราชการเป็นอาจารย์ตรี ประจำคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2514 เป็นหัวหน้าภาควิชากฎหมายพาณิชย์ ในระหว่างปี พ.ศ. 2521 - 2522 ต่อมาจึงได้มารับตำแหน่งประธานคณะกรรมการประจำสาขาวิชานิติศาสตร์ มหาวิทยาลัยสุโขทัยธรรมาธิราช (เทียบเท่าคณบดี) ในปี พ.ศ. 2523 และเป็นรองอธิการบดี มหาวิทยาลัยสุโขทัยธรรมาธิราช ตั้งแต่ปี พ.ศ. 2528 - 2530 และปี พ.ศ. 2545 - 2549
นอกจากงานสอนในมหาวิทยาลัยแล้ว ศ.ศรีราชา วงศารยางกูร ยังได้รับการแต่งตั้งเป็นกรรมการผู้ทรงคุณวุฒิอีกหลายตำแหน่ง อาทิ กรรมการผู้ทรงคุณวุฒิในคณะกรรมการนโยบายป่าไม้แห่งชาติ กรรมการกฤษฎีกา กรรมการสภาวิจัยแห่งชาติ ผู้ทรงคุณวุฒิสภาการศึกษา อนุกรรมการฝ่ายกฎหมาย สำนักงานคณะกรรมการคุ้มครองผู้บริโภค
ต่อมาในปี พ.ศ. 2550 ศ.ศรีราชา วงศารยางกูร ได้รับการแต่งตั้งเป็นสมาชิกสภาร่างรัฐธรรมนูญ และกรรมาธิการยกร่างฯ จนกระทั่งในเมื่อวันที่ 5 เมษายน พ.ศ. 2553 จึงได้รับโปรดเกล้าฯ แต่งตั้งเป็น ผู้ตรวจการแผ่นดิน และได้รับการแต่งตั้งเป็นประธานผู้ตรวจการแผ่นดิน
การได้รับพระราชทานนามสกุล

ศ.ดร.ศรีราชา เจริญพานิช ได้รับพระราชทานชื่อสกุล ว่า "วงศารยางกูร" เมื่อวันที่ 24 กันยายน พ.ศ. 2557
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2539 –  เหรียญจักรพรรดิมาลา (ร.จ.พ.)
วินัย วงศ์ทิม

นาวาตรี วินัย วงศ์ทิม ร.น.  เป็นครูสอนวิชาแล่นเรือใบให้กับ สังคมไทยโดยไม่มีการคิดมูลค่า มาเป็นเวลากว่า 30 ปี ได้สร้างนักแล่นใบให้กับประเทศไทย ให้มีเกียรติและความสามารถ เป็นที่ยอมรับของนานาอารยประเทศ
นาวาตรี วินัย เกิดเมื่อวันที่ 21 กันยายน พ.ศ. 2493 เป็นบุตรของนายสมานและนางเสมอ วงศ์ทิม อาชีพประมง จบประถมศึกษาที่โรงเรียนไกรแก้วราชรังสรร
อาชีพรับราชการทหารเรือตั้งแต่พลทหาร  เคยเป็นแชมป์โลกเรือใบประเภท topcat
ปัจจุบันทำงานเป็น ครูฝึกการแล่นใบ ศูนย์สมุทรกีฬา ตำบลสัตหีบ อ.สัตหีบ ชลบุรี เป็น National Coach  of Thailand for Sailing
ได้รับการเชิดชูเกียรติจากมหาวิทยาลัยมหาจุฬาลงกรณราชวิทยาลัย วิทยาเขตแพร่ เป็นคนดีศรีสยาม ในด้านสัมมากัมมันตะ จากผลงานที่ทำมา 30 ปี เมื่อวันอาสาฬหบูชา ปี พ.ศ. 2549
วัดรางปลาหมอ

| วัดรางปลาหมอ |
| --- | --- |

ที่ตั้ง: ตำบลสวนป่าน อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระใบฎีกาเฉลิมพล ฐานุตฺตโร
 สถานีย่อยพระพุทธศาสนา
วัดรางปลาหมอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนป่าน อำเภอเมืองนครปฐม จังหวัดนครปฐม พื้นที่ที่ตั้งวัด มีเนื้อที่ 23 ไร่ 1 งาน  75 ตารางวา มีพระใบฎีกาเฉลิมพล ฐานุตฺตโร เป็นเจ้าอาวาส
ประวัติการสร้างวัดรางปลาหมอยังไม่แน่ชัด ทราบแต่เพียงว่าสถานที่ที่ใช้ในการก่อตั้งวัดนั้นได้รับมอบจากนายสุข สุขชู และมีพระอาจารย์โม พุ่มนิล เป็นเจ้าอาวาสรูปแรก เริ่มแรกก่อสร้างกุฏิสงฆ์ จำนวน 3 หลัง พร้อมด้วยหอฉัน และหอสวดมนต์ เมื่อพระอาจารย์โมได้ลาสิกขาออกไปแล้ว ได้มีเจ้าอาวาสปกครองวัดต่อมาจนกระทั่งถึงปัจจุบันนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532
อุโบสถสร้างขึ้นในสมัยพระอาจารย์ทอง จนฺทสโร เป็นเจ้าอาวาส ก่อสร้างประมาณ พ.ศ. 2470 และต่อมาเมื่อถึงสมัยที่พระครูสุวัฒน์สาธุกิจ เป็นเจ้าอาวาส ได้ทำการสร้างอุโบสถหลังใหม่ขึ้นเมื่อ พ.ศ. 2522 ในสมัยพระอาจารย์โมเป็นเจ้าอาวาส ได้ทำการก่อตั้งวัด ได้ก่อสร้างกุฏิขึ้น 3 หลัง หอฉันและหอสวดมนต์ ต่อมาในสมัยพระอาจารย์ทอง จนฺทสโร ได้ทำการก่อสร้างกุฏิเพิ่มขึ้นอีก  2 หลัง และได้ทำการก่อสร้างศาลาการเปรียญและอุโบสถขึ้นเป็นครั้งแรก ในสมัยพระอาจารย์พิน ธมฺมโฆโส ได้ทำการก่อสร้างอาคารเรียนถาวรขึ้นในวัด ในสมัยพระอาจารย์ประยงค์ นนฺทิโย ได้ทำการซ่อมแซมหลังคาศาลาการเปรียญที่ชำรุดทรุดโทรม ในสมัยพระอาจารย์สนม อารยธมฺโม ได้ทำการก่อสร้างเชิงตะกอนเผาศพ และศาลาธรรมสังเวช ในสมัยพระครูสุวัฒน์สาธุกิจ สร้างพระอุโบสถหลังใหม่ ศาลาการเปรียญ เมรุเผาศพ กุฏิสงฆ์ โรงครัว ซุ้มประตูเข้าวัด และถนนภายในวัด
รายนามเจ้าอาวาส

พระอาจารย์กล่ำ เกิดฤทธิ์
พระอาจารย์จาด
พระอาจารย์วัน
พระอาจารย์ทอง จนฺทสโร
พระอาจารย์ลี อภินนฺโท	พ.ศ. 2485–2487
พระอาจารย์พิน ธมฺมโฆโส พ.ศ. 2487–2494
พระอาจารย์เปรื่อง โชติญาโณ พ.ศ. 2494–2498
พระอาจารย์ประยงค์ นนฺทิโย พ.ศ. 2498–2505
พระอาจารย์สนม อารยธมฺโม พ.ศ. 2505–2515
พระครูสุวัฒน์สาธุกิจ (จ๋า อสฺสโว) พ.ศ. 2515–
พระใบฎีกา เฉลิมพล ฐานุตฺตโร พ.ศ. 2552–
วัดศรีปิงเมือง (จังหวัดเชียงใหม่)

| วัดศรีปิงเมือง |
| --- | --- |


ชื่อสามัญ: วัดศรีปิงเมือง, วัดสันป่าลาน, วัดศรีพิงค์เมือง
ที่ตั้ง: ตำบลหายยา อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีปิงเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 4 ไร่ 28 ตารางวา
วัดศรีปิงเมืองสร้างขึ้นโดยพระยาปิง พระชัยมงคล พระยาพินิจ พร้อมด้วยครูบาเจ้าตุ๊ (พระครูกาวิละ เจ้าอาวาสวัดพวกแต้มในสมัยนั้น) พร้อมด้วยชาวบ้านร่วมกันสร้าง เดิมเรียกว่า วัดสันป่าลาน เพราะว่ามีต้นไม้ลาน เป็นจำนวนมาก ต่อมาเปลี่ยนชื่อเป็น วัดศรีพิงค์เมือง  จนกระทั่งเปลี่ยนเป็นชื่อปัจจุบัน ตั้งเป็นวัดเมื่อ พ.ศ. 2432 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2493
วิหารสร้างเมื่อ พ.ศ. 2481 บูรณะเมื่อ พ.ศ. 2530 ได้รับการบูรณะอีกครั้งเมื่อ พ.ศ. 2550 อุโบสถสร้างเมื่อ พ.ศ. 2495 บูรณะครั้งที่ 1 เมื่อ พ.ศ. 2535 บูรณะครั้งที่ 2 เมื่อ พ.ศ. 2552 นอกจากนี้ตรงหัวเสาที่ประตูทางเข้า ยังมีสิงโต 4 ตัว ติดกัน หันหน้าไป 4 ทิศ
วัดรางกำหยาด

| วัดรางกำหยาด |
| --- | --- |

ที่ตั้ง: ตำบลบางภาษี อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อบางว้า
เจ้าอาวาส: พระครูวินัยธร ทวีป ปสนฺโน
 สถานีย่อยพระพุทธศาสนา
วัดรางกำหยาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม เนื้อที่ตั้งวัด 17 ไร่ ที่ธรณีสงฆ์ 46 ไร่ 56 ตารางวา
ชื่อรางกำหยาด หมายถึง ร่องน้ำฝนที่ไหลตามธรรมชาติ เพราะในปัจจุบัน คลองรางกำหยาดซึ่งเป็นรางน้ำ ไหลตามธรรมชาติ ยังปรากฏอยู่หลังโรงเรียนวัดรางกำหยาด ห่างไปทางทิศเหนือประมาณ 300 เมตร มูลเหตุที่จะสร้างวัดรางกำหยาด เนื่องจากประชาชนที่อาศัยอยู่ในแถบถิ่นนั้น มีความเลื่อมใสศรัทธาในบวรพุทธศาสนา พิจารณาเห็นว่าในท้องถิ่นนี้น่าจะได้มีวัดไว้สักแห่งหนึ่ง นายตาล สุพรรณไพ กับนายฟ้ง ท่านทั้งสองได้ อุทิศที่ดินของตนให้เป็นที่สำหรับสร้างวัดคนละครึ่ง เป็นเนื้อที่ 16 ไร่ 26 ตารางวา พร้อมทั้งได้ชักชวนประชาชนมาประชุมปรึกษาหารือ ในการสร้างวัดขึ้น เริ่มแรก ได้ช่วยกันหักร้างถางพงสร้างเป็นสำนักสงฆ์ขึ้นก่อน โดยสร้างกุฏิหลังเล็กๆ ขึ้น เป็นที่สำหรับ พระสงฆ์ได้พักอาศัย หลังคามุงด้วยแฝกเริ่มสร้างเมื่อ พ.ศ. 2435 เมื่อแรกตั้งเป็นสำนักสงฆ์ มีชื่อว่า สำนักสงฆ์รางกำหยาด หรือสำนักสงฆ์อะไรหลักฐานไม่ปรากฏ เมื่อได่หักร้างถางพงและสร้างกุฏิสงฆ์เสร็จแล้วก็ได้นิมนต์ให้ หลวงพ่อแฉ่ง มาเป็นเจ้าอาวาสและจำพรรษาอยู่ที่สำนักสงฆ์แห่งนี้พร้อมด้วย หลวงตาเดื่อย
วัดรางกำหยาดตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544 มีปูชนียวัตถุที่สำคัญ คือ หลวงพ่อบางว้าอัญเชิญมาจากวัดอมรินทรารามวรวิหาร
รายนามเจ้าอาวาส

หลวงตาแฉ่ง
หลวงตาเตื่อย
หลวงตาอ่วม
หลวงพ่อบุญ จนฺโท พ.ศ. 2453–2467
หลวงพ่อเจริญ ปริปุณฺโณ พ.ศ. 2467–2495
พระครูวิสุทธิ์คุณาธาร (ชุติมา) พ.ศ. 2496–2529
พระมหาเพลิน ธมฺมกาโม ป.ธ.7 พ.ศ. 2531–2542
พระมหาสมชัย ฐิติธมฺโม ป.ธ.7 พ.ศ. 2543–2552
พระครูวินัยธร ทวีป ปสนฺโน พ.ศ. 2556
สกุลขนุน

| สกุลขนุน |
| --- | --- |

สาเก (Artocarpus altilis)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Moraceae
เผ่า:: Artocarpeae
สกุล:: Artocarpus J.R.Forster & G.Forster

Species
 See text
บทความนี้เกี่ยวกับการจัดจำแนกในระดับสกุล สำหรับผลไม้ ดูที่ ขนุน
สกุลขนุน หรือ Artocarpus เป็นสกุลของพืชในวงศ์ขนุนประมาณ 60 ชนิดเป็นไม้พุ่มและไม้ยืนต้น พบในเอเชียตะวันออกเฉียงใต้ และแถบมหาสมุทรแปซิฟิก พืชในสกุลนี้หลายชนิด เช่น ขนุน สาเกหรือจำปาดะ ผลใช้รับประทานได้
สกุลย่อย

งานวิจัยทางด้านการจัดจำแนกในปัจจุบันได้ศึกษาการจัดเรียงตัวของใบ กายวิภาคของใบ ได้แบ่งสกุลนี้ออกเป็นสองสกุลย่อยคือ:
สกุลย่อยขนุน (Artocarpus): กลีบรวมของผลติดกันบางส่วน
สกุลย่อย Pseudojaca:กลีบรวมติดกันทั้งหมด
สกุล Prainea ใกล้เคียงกับสกุลย่อย Pseudojaca มาก ทำให้นักวิจัยบางกลุ่มยกเอาสกุลนี้มาเป็นสกุลย่อยที่สามในสกุลขนุน
ตัวอย่างสปีชีส์

A. altilis (Parkinson) Fosberg - สาเก Antipolo, Camansi, Anubing
A. anisophyllus Miq. - Entawak
A. blancoi (Elmer) Merr.
A. camansi Blanco
A. chama Buch.-Ham. - Chaplaish
A. elasticus Reinw. ex Blume - Bendo, Terap
A. gomezianus Wall. ex Trécul
A. heterophyllus Lam. - ขนุน
A. hirsutus Lam. - Angily, Angelin, Hirsute Artocarpus, Aini Maram, Aini
A. hypargyreus Hance ex Benth. - คไว มุก
A. integer (Thunb.) Merr. - จำปาดะ
A. kemando Miq. - Pudau
A. lacucha Buch.-Ham. -มะหาด
A. lignanensis Merr.
A. mariannensis Trécul
A. nitidus Trécul - Butong
A. nobilis Thwaites
A. odoratissimus Blanco - มารัง
A. ovatus Blanco
A. rigidus Blume - ขนุนลิง
A. rubrovenus Warb.
A. sarawakensis F.M.Jarrett - Pingan
A. scortechinii King - Two Winged Artocarpus
A. sericicarpus F.M.Jarrett - Pedalai
A. tamaran Becc. - Elephant jack
A. tonkinensis A.Chev. ex Gagnep.
A. treculianus Elmer - ขนุนแอฟริกา
ศรีย่าน

แยกศรีย่าน
ศรีย่าน เป็นย่านการค้าอยู่บริเวณสี่แยกศรีย่าน ตรงจุดตัดของถนนสามเสนกับถนนนครไชยศรี อยู่ในพื้นที่เขตดุสิต เป็นย่านที่มีร้านค้า ร้านอาหารมากมาย ตั้งเรียงรายอยู่ริมสองฝั่งถนนและภายในตลาดศรีย่าน
ประวัติ > ทุ่งสามเสน

แต่เดิมนั้นบริเวณนี้เป็นทุ่งเรียกว่า ทุ่งสามเสน บริเวณนี้มีวัดเก่าแก่ คือ วัดโบสถ์สามเสน อยู่ริมคลองสามเสน ตามประวัติของกรมการศาสนาบันทึกไว้ว่า สร้างเมื่อวันที่ 1 กุมภาพันธ์ พ.ศ. 2251 และได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 ในสมัยกรุงศรีอยุธยา แสดงว่าย่านนี้มีผู้คนอาศัยอยู่ตามริมฝั่งแม่น้ำเจ้าพระยามาตั้งแต่ก่อนสมัยกรุงศรีอยุธยาแล้ว
ประวัติ > วังและคฤหาสถ์

จนเมื่อ พ.ศ. 2441 ทุ่งสามเสนได้รับความสนใจจากพระบรมวงศานุวงศ์และขุนนางข้าราชการทั่วไป เพราะพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ซื้อที่ชายทุ่งระหว่างคลองผดุงกรุงเกษมไปจดคลองสามเสน แล้วสร้างพลับพลาที่ประทับชั่วคราวขึ้นที่เรียกว่า สวนดุสิต เป็นเหตุให้มีขุนนางข้าราชการและพระบรมวงศานุวงศ์ตามกันมาสร้างคฤหาสน์และสร้างวังกระจายไปทั้งทุ่ง จนกลายเป็นย่านที่อยู่อาศัยก่อนทุ่งอื่นทั้งหมด พ.ศ. 2443 เปิดใช้รถรางกรุงเทพ สายสามเสน มีรถรางวิ่งผ่านบริเวณศรีย่าน
บริเวณศรีย่านเป็นที่ตั้งของวังพระองค์เจ้าดิลกนพรัฐ พระราชโอรสรัชกาลที่ 5 ซึ่งประสูติจากเจ้าจอมมารดาทิพเกสร เจ้าหญิงในตระกูลเจ้าเจ็ดตนแห่งล้านนา ปัจจุบันเป็นที่ทำการของการไฟฟ้านครหลวง และปลายถนนนครไชยศรีจากศรีย่านไปลงแม่น้ำเจ้าพระยา คือ ท่าพายัพ เป็นท่าเรือสำหรับรับเสด็จเจ้านายฝ่ายเหนือที่ล่องเรือลงมาที่วังของพระองค์เจ้าดิลกนพรัฐ
ประวัติ > ตลาดศรีย่าน

ตลาดศรีย่านตั้งขึ้นมาตั้งแต่สมัยสงครามโลกครั้งที่สอง ป้ายของตลาดยังคงเขียนว่า "ตลาดสรีย่าน" ในยุคนั้นมีทั้งคนไทยและคนจีนเข้ามาตั้งชุมชนและสร้างจุดค้าขาย แลกเปลี่ยนสินค้า บริเวณศรีย่านเป็นจุดที่ญี่ปุ่นมาทิ้งระเบิด มีหลุมหลบภัยอยู่
ประวัติ > ปัจจุบัน

ศรีย่านในปัจจุบันมีลักษณะชุมชนเล็ก ๆ มีตลาดเก่า มีร้านขายอาหารมากมาย เช่น ร้านจิวก๋วยเตี๋ยวลูกชิ้นปลา ก๋วยเตี๋ยวหมูศรีย่าน ร้านยำแหนมพี่อ้อ ห่อหมกแม่บุญมา ปาเน็ตโทนเบเกอรี่ & เรสเตอรอง ขนมปังปิ้งศรีย่าน บุษบาเป็ดย่าง ร้านซาฮะเฮียง ร้านโรตีออจัน ร้านลูกชิ้นศรีย่าน ร้านบะหมี่หัวโต ร้านขนมบ้าบิ่นศรีย่าน ร้านศรีย่านนมสด (นิวมล) และร้านเต้าทึง ศรีย่าน เป็นต้น
มีห้างสรรพสินค้า ชื่อ ฟอร์ดดีพาร์ทเม้นต์สโตร์ (แต่เดิมชื่อ ห้างเอดิสัน) รวมทั้งเคยมีห้างสรรพสินค้าละแวกใกล้เคียงอาทิ บิ๊กเบล ราชวัตร ห้างบางลำพู บางโพ นิวเวิลด์ บางลำพู  มีโรงพยาบาลการไฟฟ้านครหลวง มีวิทยาลัยเทคโนโลยีวิมล ศรีย่าน และวิทยาลัยอาชีวศึกษา อาชีวศิลป์
ปัจจุบันถนนสามเสนช่วงศรีย่านมีการก่อสร้างรถไฟฟ้ามหานคร สายฉลองรัชธรรม ช่วงเตาปูน-ราษฎร์บูรณะ มีสถานีศรีย่าน ตัวสถานีจะตั้งบริเวณกรมชลประทาน
การเดินทาง

ย่านศรีย่านมีรถโดยสารประจำทางที่ผ่าน ได้แก่ สาย 3, 9, 14, 16, 30, 32, 33, 49, 51, 64, 65 ,505 และ 524 ทางน้ำมีเรือด่วนเจ้าพระยา ท่าพายัพ
ถนนนครไชยศรี
สวนพฤกษศาสตร์หักกาลา

| สวนพฤกษศาสตร์หักกาลา |
| --- | --- |


ประเภท: สวนประจำกรุงลงกา
ที่ตั้ง: หักกาลา นูวาลาอินลยา ประเทศศรีลังกา
สถานะ: เปิดตลอดปี
วัดสีตาอัมมัน โกยิลซึ่งอุทิศถวายแด่นางสีดา ในสวนขวัญเดิม
สวนพฤกษศาสตร์หักกาลา เป็นสวนสาธารณะและสวนพฤกษศาสตร์ที่ใหญ่ที่สุดในประเทศศรีลังกา มีพื้นที่ประมาณ 500 000 ไร่ อยู่ในแขวงหักกาลา เขตนูวาลาอินลยา ทางตอนใต้ของประเทศศรีลังกา เดิมเป็นสวนประจำพระราชวังหลวง ในประเทศศรีลังกา เชื่อกันว่า ราวณะ (ทศกัณฐ์) ได้ลักพานางสีดามาไว้ที่นี่ ปัจจุบันเป็นที่ตั้งของเทวสถานสีตาอัมมัน โกยิล ซึ่งอุทิศถวายแด่นางสีดา ในรามเกียรติ์ของประเทศไทยเป็นที่รู้จักดีในนาม สวนขวัญกรุงลงกา
สนามกีฬาโอลิมปิกโซล

| --- | --- |
서울올림픽주경기장

ที่ตั้ง: เขตซงพา โซล เกาหลี
ความจุ: 69,950
พื้นผิว: หญ้า
การก่อสร้าง
ลงเสาเข็ม: 28 พฤศจิกายน 1977
เปิดใช้สนาม: 29 กันยายน 1984
การใช้งาน
ฟุตบอลทีมชาติเกาหลีใต้ (1984–2000, 2013) เอเชียนเกมส์ 1986  โอลิมปิกฤดูร้อน 1988
สนามกีฬาโอลิมปิก (โซล) หรือที่รู้จักกันในชื่อ สนามกีฬาโอลิมปิกจัมชิล ตั้งอยู่ที่เมืองโซล เกาหลีใต้ เริ่มก่อสร้างในปี ค.ศ. 1977 แล้วเสร็จในปี ค.ศ. 1984 ซึ่งเป็นสนามกีฬาขนาดใหญ่อันดับที่ 1 ของเกาหลี
ในปี ค.ศ. 1988 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 24 ที่เกาหลีใต้เป็นเจ้าภาพ
สนามกีฬาโอลิมปิกศตวรรษ

| --- | --- |
Centennial Olympic Stadium


ที่ตั้ง: แอตแลนตา, รัฐจอร์เจีย, อเมริกา
ความจุ: 85,000
พื้นผิว: หญ้า
การก่อสร้าง
ลงเสาเข็ม: 10 กรกฎาคม 1993
เปิดใช้สนาม: 18 พฤษภาคม 1996
ปรับปรุง: 1997 (สร้างใหม่เป็น เทอร์เนอร์ฟิลด์) 2017 (สร้างใหม่เป็น สนามกีฬาเซ็นเตอร์พาร์ก)
ปิด: 25 สิงหาคม 1996
การใช้งาน
โอลิมปิกฤดูร้อน 1996 พาราลิมปิกฤดูร้อน 1996
สนามกีฬาโอลิมปิกศตวรรษ หรือที่รู้จักกันในชื่อ เซนเทนเนียล โอลิมปิก สเตเดียม ตั้งอยู่ที่เมืองแอตแลนตา รัฐจอร์เจีย สหรัฐอเมริกา เริ่มก่อสร้างในปี ค.ศ. 1993 แล้วเสร็จในปี ค.ศ. 1996 ซึ่งเป็นสนามกีฬาขนาดใหญ่อันดับที่ 2 ของสหรัฐอเมริกา โดยใช้จัด โอลิมปิก ครั้งที่ 26 ที่อเมริกาเป็นเจ้าภาพ
หลังจากโอลิมปิกครั้งนั้น สนามได้รับการแปลงสภาพเป็นสนามแข่งเบสบอล ในชื่อ เทอร์เนอร์ฟิลด์ และ สนามกีฬาเซ็นเตอร์พาร์ก ตามลำดับ
วัดศรีบูรณาวาส

| วัดศรีบูรณาวาส |
| --- | --- |


ชื่อสามัญ: วัดศรีบูรณาวาส, วัดกระเจดมอญ, วัดโคก
ที่ตั้ง: ตำบลโคกขาม อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครจริยาภรณ์ (อำพล กตทีโป ป.ธ.3)
 สถานีย่อยพระพุทธศาสนา
วัดศรีบูรณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกขาม อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 7 ไร่ 1 งาน 81 ตารางวา มีที่ธรณีสงฆ์ จำนวน 1 แปลง เนื้อที่ 18 ไร่ 4 งาน 36 ตารางวา
วัดศรีบูรณาวาสสร้างเมื่อ พ.ศ. 2525 โดยชาวไทยเชื้อสายมอญ เดิมชื่อว่า วัดกระเจดมอญ ต่อมาพระเทพราชมุนี เจ้าคณะจังหวัดสมุทรสาคร ได้เปลี่ยนชือวัดมาเป็น "วัดศรีบูรณาวาส" หรือชาวบ้านเรียก วัดโคก เมื่อ พ.ศ. 2542 วัดได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534  เขตวิสุงคามสีมา กว้าง 24 เมตร ยาว 40 เมตร ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2510 และโรงเรียนผู้ใหญ่วัด เปิดสอนเมื่อ พ.ศ. 2545
อาคารเสนาสนะ ได้แก่ อุโบสถ กว้าง 10 เมตร ยาว 25 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก ทรงไทย ภายในประดิษฐานพระประธานสร้างด้วยศิลาแลง ขนาดหน้าตักกว้าง 1 เมตร สูง 1.50 เมตร นามว่า หลวงพ่อดินแดง ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2468 เป็นอาคารไม้ ทรงไทย หอสวดมนต์ กว้าง 12 เมตร ยาว 35 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก ทรงไทยประยุกต์ กุฏิสงฆ์ จำนวน 6 หลัง เป็นอาคารครึ่งตึกครึ่งไม้ และเจดีย์เก่าทรงรามัญ ปัจจุบันได้บูรณะรูปทรงใหม่คล้ายเจดีย์หงสาวดี นอกจากนี้มี หงส์ทองกาญจนาภิเษก 1 คู่ ประดิษฐานหน้าพระอุโบสถ เหนือหงส์มีฉัตร 9 ชั้น
วัดยังมีการจัดงานประเพณีแบบชาวมอญ เช่น งานตักบาตรเทโว ซึ่งจะจัดช้ากว่าประเพณีไทยหนึ่งวัน
รายนามเจ้าอาวาส

พระโอ๊ด
พระมหาจำนง
พระสัมฤทธิ์
พระสมนึก
พระชา
พระบรรจบ พ.ศ. 2519–2528
พระศรีธีรพงศ์ (เจ้าคณะจังหวัดสมุทรสาคร) พ.ศ. 2540–ปัจจุบัน
ลีแมน แฟรงก์ บอม

แอล แฟรงก์ บอม  (L. Frank Baum)
ลีแมน แฟรงก์ บอม  (Lyman Frank Baum 15 พฤษภาคม ค.ศ. 1856 – 6 พฤษภาคม ค.ศ. 1919) หรือ แอล แฟรงก์ บอม  (L. Frank Baum) เป็นนักเขียนชาวนิวยอร์กผู้ผลิตงานออกมาจำนวนมาก งานที่สร้างชื่อเสียงได้แก่ The Wonderful Wizard of Oz (ค.ศ. 1900) อันถือได้ว่าเป็นวรรณกรรมเด็กระดับคลาสสิก เขาเป็นบุตรชายของพ่อค้าน้ำมันผู้ร่ำรวยเจ้าของเครือข่ายโรงละคร ในวัยเด็กได้รับการศึกษาที่บ้านจากครูส่วนตัว หลังจากต้องผจญระเบียบวินัยเข้มงวดที่เขาเกลียดในโรงเรียนทหาร บอมกลับหันเหไปทำงานหลายอย่างตามที่ใจชอบ (นักหนังสือพิมพ์ คนเลี้ยงไก่ นักแสดง ขายน้ำมัน...) เขาแต่งงาน มีบุตรชายสี่คน และในที่สุดก็ค้นพบพรสวรรค์ในการเขียนหนังสือสำหรับเด็กๆ ทั้งหญิงชาย โดยใช้นามปากกากว่าสิบชื่อ  Wizard of Oz เป็นเรื่องของโดโรที เด็กสาวจากฟาร์มในแคนซัส เดินทางไปกับหมาชื่อโตโต้สู่ดินแดนมหัศจรรย์ แม้ว่าบอมจะลงทุนพิมพ์หนังสือเล่มนี้ด้วยตัวเอง หนังสือกลับขายได้ถึง 90000 เล่มภายในสองปีแรก เขาเขียนภาคต่ออีกสิบสามภาค (ที่ดัดแปลงเป็นภาพยนตร์ก็มีหลายครั้งเช่นกัน) และหลังจากเขาเสียชีวิตด้วยโรคเส้นเลือดในสมองแตกขณะอาศัยอยู่ในฮอลลีวูดเมื่อปี ค.ศ. 1919 นักเขียนหญิงรับจ้างก็เขียนโดยใช้ชื่อเขาต่อมาอีกยี่สิบเอ็ดภาค
ผลงาน > ผลงานอื่นๆ

The Maid of Arran (บทละคร 1882)
The Book of Hamburgs  (ค.ศ. 1896)
By the Candelabra's Glare  (บทกวี 1897)
Mother Goose in Prose  (ค.ศ. 1897)
Father Goose: His Book  (บทกวีไร้สาระ ค.ศ. 1899)
The Army Alphabet (ค.ศ. 1900)
The Navy Alphabet  (ค.ศ. 1900)
Songs of Father Goose  ( Father Goose'ในรูปบทเพลง ค.ศ.  1900)
The Art of Decorating Dry Goods Windows and Interiors  (ค.ศ. 1900)
Dot and Tot of Merryland  (เรื่องแฟนตาซี ค.ศ. 1901)
American Fairy Tales  (เรื่องแฟนตาซี ค.ศ. 1901)
The Master Key: An Electric Fairy Tale  (เรื่องแฟนตาซี ค.ศ. 1901)
The Life and Adventures of Santa Claus  (ค.ศ. 1902)
The Magical Monarch of Mo  (เรื่องแฟนตาซี ค.ศ. 1903) (เคยจัดพิมพ์ครั้งแรกในปี ค.ศ. 1900 ในชื่อ A New Wonderland)
The Enchanted Island of Yew  (เรื่องแฟนตาซี ค.ศ. 1903)
Queen Zixi of Ix   (เรื่องแฟนตาซี ค.ศ. 1905)
John Dough and the Cherub  (เรื่องแฟนตาซี ค.ศ. 1906)
The Sea Fairies  (เรื่องแฟนตาซี ค.ศ. 1911)
Sky Island  (เรื่องแฟนตาซี ค.ศ. 1912)
ผลงาน > ภายใต้นามปากกา > ในนาม Edith Van Dyne

Aunt Jane's Nieces  (ค.ศ. 1906)
Aunt Jane's Nieces Abroad  (ค.ศ. 1906)
Aunt Jane's Nieces at Millville  (ค.ศ. 1908)
Aunt Jane's Nieces at Work  (ค.ศ. 1906)
Aunt Jane's Nieces in Society  (ค.ศ. 1910)
Aunt Jane's Nieces and Uncle John  (ค.ศ. 1911)
The Flying Girl  (ค.ศ. 1911)
Aunt Jane's Nieces on Vacation  (ค.ศ. 1912)
The Flying Girl and Her Chum  (ค.ศ. 1912)
Aunt Jane's Nieces on the Ranch  (ค.ศ. 1913)
Aunt Jane's Nieces Out West  (ค.ศ. 1914)
Aunt Jane's Nieces in the Red Cross  (ค.ศ. 1915 พิมพ์ใหม่ในปี ค.ศ. 1918)
Mary Louise  (ค.ศ. 1916)
Mary Louise in the Country  (ค.ศ. 1916)
Mary Louise Solves a Mystery  (ค.ศ. 1916)
Mary Louise and the Liberty Girls  (ค.ศ. 1918)
Mary Louise Adopts a Soldier  (ค.ศ. 1919)
ผลงาน > ภายใต้นามปากกา > ในนาม Laura Bancroft

The Twinkle Tales  (ค.ศ. 1906)
Policeman Bluejay  (ค.ศ. 1907)
ผลงาน > ภายใต้นามปากกา > ในนาม นิรนาม

The Last Egyptian เรื่องรักที่แม่น้ำไนล์  (ค.ศ. 1908)
ผลงาน > ผลงานที่แปลเป็นภาษาไทย

จระเข้สตัฟฟ์  (The stuffed alligator ) เก็บถาวร 2005-02-09 ที่ เวย์แบ็กแมชชีน ตีพิมพ์เมื่อเดือนกุมภาพันธ์ปี ค.ศ. 1905 เป็นหนึ่งในเรื่องสั้นสำหรับเด็กจำนวนหลายสิบเรื่องที่ประสบความสำเร็จมากที่สุด
แหล่งข้อมูลอื่น

คลับพ่อมดแห่งอ๊อซนานาชาติ  International Wizard of Oz Club (ภาษาอังกฤษ)
ประวัติ (ภาษาอังกฤษ)
ห้องสมุดออนไลน์ (ภาษาอังกฤษ)
The Wonderful Website of Oz (ภาษาอังกฤษ)
บทเสวนาเกี่ยวกับงานของบอมและคนอื่นๆ (ภาษาอังกฤษ)
เนื้อเรื่องทั้งหมดของ  Saturday Pioneer เก็บถาวร 2005-02-04 ที่ เวย์แบ็กแมชชีน (ภาษาอังกฤษ)
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม เก็บถาวร 2005-09-08 ที่ เวย์แบ็กแมชชีน ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
หน้าปกหนังสือเล่มหนึ่งในชุด พ่อมดแห่งออซ
รายชื่อผลงานของคิมเบอร์ลี แอน เทียมศิริ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| --- | --- |

†: หมายถึง ผลงานที่ยังไม่ออกอากาศ
| ปี พ> ศ. | เรื่อง | รับบทเป็น | แสดงคู่กับ |
| --- | --- | --- | --- |
| 2553 | ธาราหิมาลัย | ทิพย์ธารา อดิศวร (น้ำ) / หมอน้ำ /  พระมเหสีทิพย์ธารา วาสุเทพศรีวาสตาวา ราชพุฒ | อธิชาติ ชุมนานนท์ |
| 2553 | ดวงใจอัคนี | ทิพย์ธารา อดิศวร (น้ำ) / หมอน้ำ /  พระมเหสีทิพย์ธารา วาสุเทพศรีวาสตาวา ราชพุฒ | อธิชาติ ชุมนานนท์ |
| 2553 | ปฐพีเล่ห์รัก | ทิพย์ธารา อดิศวร (น้ำ) / หมอน้ำ /  พระมเหสีทิพย์ธารา วาสุเทพศรีวาสตาวา ราชพุฒ | อธิชาติ ชุมนานนท์ |
| 2553 | วายุภัคมนตรา | ทิพย์ธารา อดิศวร (น้ำ) / หมอน้ำ /  พระมเหสีทิพย์ธารา วาสุเทพศรีวาสตาวา ราชพุฒ | อธิชาติ ชุมนานนท์ |
| 2554 | รักปาฏิหาริย์ | ณิชมนต์ ชุติมันต์ (ณิช) / ประนอม บุญเสริม (ประนอม) | กฤษฎา พรเวโรจน์ |
| 2554 | สามหนุ่มเนื้อทอง | อรุณศรี ไตรสถาพร (แอ๊ว) | ปริญ สุภารัตน์ |
| 2555 | ปัญญาชนก้นครัว | เอมิกา ไกรกำแหง (เอม) / ชะเอม ศรีสะอาด (ชะเอม) | ปริญ สุภารัตน์ |
| 2556 | แรงปรารถนา | สุอาภา เจนกิจโสภณ (กระแต) | ณเดชน์ คูกิมิยะ |
| 2556 | ต้นรักริมรั้ว | นลิน วณิชชากร (ใบบัว) | ปริญ สุภารัตน์ |
| 2558 | แอบรักออนไลน์ | พริบพราว มหากิจไพศาล (พราว) | ปริญ สุภารัตน์ |
| 2558 | เสือ (เลือดมังกร) | วันวิสา จิตรวรบรรจง (วัน) / เจ๊จิ๋ม | อนันดา เอเวอร์ริ่งแฮม |
| 2558 | นางร้ายที่รัก | พิมพ์ชนก ทรัพย์ไพศาลอนันต์ (พิมพ์) / ผกา (แม่ของพิมพ์ชนก) | ปกรณ์ ฉัตรบริรักษ์ |
| 2559 | เพียงชายคนนี้ไม่ใช่ผู้วิเศษ | อนุศนิยา วรเลิศลักษณ์ (นุศ) | เจมส์ มาร์ |
| 2560 | บ่วงหงส์ | พิมพ์ลภัส วิธาพิบูลย์ (พิมพ์) | จิรายุ ตั้งศรีสุข |
| 2561 | คมแฝก | อัญชัน ราชสีห์ (อัญชัน) / ฤทัย (แม่ของอัญชัน) | ปริญ สุภารัตน์ |
| 2562 | ทองเอก หมอยา ท่าโฉลง | ชบา | มาริโอ้ เมาเร่อ |
| 2563 | ดั่งดวงหฤทัย | เจ้าฟ้าหญิงทรรศิกากัญญาวดี มกุฏราชกุมารี (เจ้าหญิงทรรศิกา) | เจษฎาภรณ์ ผลดี |
| 2564 | สองเสน่หา | พิลาสลักษณ์ พันธ์เลิศ (พิ) แฝดน้อง /  เดือนหยาด พันธ์เลิศ (เดือน) แฝดพี่ | เจมส์ มาร์ |
| 2566 | หมอหลวง | นักศึกษาแพทย์อัคริมา ภัคริตรี (บัว) / แม่บัว | มาริโอ้ เมาเร่อ |
| 2566 | สืบลับหมอระบาด | เจนจิรา จิระพงษ์ (เจน) | ณเดชน์ คูกิมิยะ |
ผลงาน > ภาพยนตร์สั้น

| 0 | 1 | 2 | 3 |
| --- | --- | --- | --- |

| ปี พ.ศ. | เรื่อง | รับบท | แสดงคู่กับ |
| 2556 | จิ้นรักฉบับออนไลน์ | คิม | ปริญ สุภารัตน์ |
| 2561 | Love Songs Love Stories Special by Closeup กล้าใกล้ให้ใจเต้น | ซี / ซาลาเปา | ปริญ สุภารัตน์ |
| 2561 | THE IMPERFECT ONE | มุ่ย | ปริญ สุภารัตน์ |
ผลงาน > ภาพยนตร์

| ปี | เรื่อง | ค่าย | แสดงเป็น |
| --- | --- | --- | --- |
ผลงาน > เพลง

อย่ามองมาได้ไหม ร่วมร้องกับ ปริญ สุภารัตน์ (เพลงประกอบละคร ปัญญาชนก้นครัว)
ไว้ใจได้กา (เพลงประกอบละคร ปัญญาชนก้นครัว)
ฝุ่นละออง (เพลงประกอบละคร นางร้ายที่รัก)
Happy Birthday ช่อง 3 ร่วมร้องกับ ปริญ สุภารัตน์
เซตแล้วตบ (เพลงเชียร์ทีมวอลเล่ย์บอลไทย WGP2016) ร่วมกับ นิษฐา จิรยั่งยืน , ราณี แคมเปน , ราศรี บาเลนซิเอก้า , อุรัสยา เสปอร์บันด์ และ รณิดา เตชสิทธิ์
เทวาพาคู่ฝัน (เพลงพระราชนิพนธ์ ประกอบละครพิเศษ ดุจดวงใจไทยทั้งผอง เดอะมิวสิคัล) ร่วมร้องกับ ปริญ สุภารัตน์
สรรเสริญพระบารมี (เพลงประกอบละครพิเศษ ดุจดวงใจไทยทั้งผอง เดอะมิวสิคัล) ร่วมร้องกับนักแสดงทางช่อง 3
ชีวิตสัมพันธ์ (เพลงในโครงการ ใครรักป่ายกมือขึ้น) ร่วมร้องกับ ปริญ สุภารัตน์ และ รวมเหล่าศิลปินในโครงการ
Forever มีกันตลอดไป (50 ปี CHANNEL 3 INFINITY HAPPINESS) ร่วมร้องกับนักแสดงทางช่อง 3
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2550 | อยากจะเลิกกับเธอ | สุขุมวิท 69 |
| 2551 | นกหาฟ้า | บ่าววี |
| 2552 | บ้าบิ่น , กอด | NOS |
| 2558 | ปั่นจักรยาน | รวมศิลปินจากกิจกรรม Bike for Mom ปั่นเพื่อแม่ |
| 2559 | Happy Birthday ช่อง 3 | คิมเบอร์ลี่ แอน เทียมศิริ และ ปริญ สุภารัตน์ |
| 2559 | เซตแล้วตบ | นิษฐา จิรยั่งยืน ราณี แคมเปน ราศรี บาเลนซิเอก้า คิมเบอร์ลี แอน เทียมศิริ อุรัสยา เสปอร์บันด์ รณิดา เตชสิทธิ์ |
| 2560 | แค่ภาพลวงตา (Ots. บ่วงหงส์) | ชีรณัฐ ยูสานนท์ |
| 2561 | ชีวิตสัมสัมพันธ์ | รวมศิลปินในโครงการ ใครรักป่ายกมือขี้น |
| 2561 | My Favorite Star | พิมดาว พานิชสมัย |
| 2561 | Same Thing (Every Night) | Daboyway , Radio3000 |
| 2563 | หัวใจผูกกัน | ณเดชน์ คูกิมิยะ จิรายุ ตั้งศรีสุข ปริญ สุภารัตน์ เจมส์ มาร์ วรินทร ปัญหกาญจน์ มาริโอ้ เมาเร่อ และร่วมกับนักแสดงทางช่อง 3 |
| 2566 | ไม่ฝันไปใช่ไหม (Ots. หมอหลวง) | กลม อรวี Feat. ณรงค์วิทย์ เตชะธนะวัฒน์ |
ผลงาน > คอนเสิร์ต

| ปี | คอนเสิร์ต | สถานที่ | เมื่อวันที่ | จำนวน | หมายเหตุ |
| --- | --- | --- | --- | --- | --- |
| 2560 | Love Is In The Air Channel3 Charity Concert | อิมแพ็ค อารีน่า เมืองทองธานี | 29 เมษายน | 2 รอบ |  ปริญ สุภารัตน์ ณเดชน์ คูกิมิยะ ปกรณ์ ฉัตรบริรักษ์ มาริโอ้ เมาเร่อ ภูภูมิ พงศ์ภาณุ เจมส์ มาร์ จิรายุ ตั้งศรีสุข ธนวรรธน์ วรรธนะภูติ วรินทร ปัญหกาญจน์ ธนิน มนูญศิลป์ อุรัสยา เสปอร์บันด์ ราศรี บาเลนซิเอก้า ณฐพร เตมีรักษ์ จรินทร์พร จุนเกียรติ  ชาลิดา วิจิตรวงศ์ทอง ราณี แคมเปน นิษฐา จิรยั่งยืน ภีรนีย์ คงไทย รณิดา เตชสิทธิ์ และร่วมกับนักแสดงทางช่อง 3 |
ผลงาน > รายการทีวี

MarkKim + Chef ออกอากาศทางช่อง HBO GO